כלי תקשורת ערביים מדווחים הבוקר (חמישי) על פיצוץ עז בבסיס טילי הגנה אווירית, הסמוך למכון חקלאי בכפר סנובר ג'בלה שבמחוז לטקייה, בצפון סוריה. על פי כלי התקשורת שוגר טיל מכיוון הים התיכון אל בסיס הטילים וגרם לנזק רב בבסיס.
אתר החדשות "דאמפרס" הסורי מדווח כי נזק רב נגרם לבסיס אך לא היו נפגעים. אמש דיווחו כלי תקשורת בלבנון על פעילות נרחבת של מטוסי חיל האוויר בשמי דרום לבנון. חלק מהם מפנים אצבע מאשימה כלפי ישראל וטוענים כי ישראל עומדת מאחורי הפיצוץ. התקשורת הממלכתית הסורית לא הגיבה לפי שעה לדיווחים אלו.
פוסט זה פורסם בקטגוריה אקטואליה, בארץ, בטחוני, חדשות בארץ, עם התגים הגנה אווירית, חיל האוויר, טיל, לטקייה, סוריה, שיגור. אפשר להגיע ישירות לפוסט זה עם קישור ישיר.